*Projekts*

LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr.  §)

**Kārtība, kādā atļauj pieņemt militārajā dienestā un uzņemt Zemessardzē Latvijas pilsoni, kas ir izdarījis noziedzīgu nodarījumu**

*Izdoti saskaņā ar*[*Militārā dienesta likuma*](https://likumi.lv/ta/id/63405-militara-dienesta-likums)

*16. panta 2.² daļu* *un*[*Latvijas Republikas
Zemessardzes likuma*](https://likumi.lv/ta/id/210634-latvijas-republikas-zemessardzes-likums)[*14. pant*](https://likumi.lv/ta/id/210634-latvijas-republikas-zemessardzes-likums#p15)*a piekto daļu*

1. Noteikumi nosaka kārtību, kādā atļauj pieņemt militārajā dienestā un uzņemt dienestā Zemessardzē (turpmāk – pieņemt dienestā) Latvijas pilsoni, kas ir sodīts vai notiesāts par tīšu noziedzīgu nodarījumu (turpmāk – kandidāts), ja nav izdarīts smags vai sevišķi smags noziegums un sodāmība ir dzēsta vai noņemta vai pēc nolēmuma par kriminālprocesa izbeigšanu uz nereabilitējoša pamata ir pagājuši vairāk nekā pieci gadi.

2

Parādīt iespējas

Slēpt iespējas

* **Drukāt punktu**
* **Saglabāt kā PDF**
* **Pievienot piezīmi**
* **Atsauce uz punktu**

2. Lēmumu par atļauju vai atteikumu pieņemt kandidātu dienestā pieņem aizsardzības ministra izveidota pastāvīgā komisija (turpmāk – pastāvīgā komisija). Tās sastāvu, darba organizāciju un darba nodrošināšanas kārtību nosaka aizsardzības ministrs.

3

Parādīt iespējas

Slēpt iespējas

* **Drukāt punktu**
* **Saglabāt kā PDF**
* **Pievienot piezīmi**
* **Atsauce uz punktu**

3. Pastāvīgajai komisijai ir tiesības pieaicināt tās darbā ar padomdevēja tiesībām citu institūciju pārstāvjus vai ekspertus.

4

Parādīt iespējas

Slēpt iespējas

* **Drukāt punktu**
* **Saglabāt kā PDF**
* **Pievienot piezīmi**
* **Atsauce uz punktu**

4. Pastāvīgā komisija vērtē, vai atļaut pieņemt kandidātu dienestā, ja:

4.1. kandidāts normatīvajos aktos noteiktajā kārtībā ir piedalījies atlases dienestam pirmsatlasē atbilstoši Aizsardzības ministrijas noteiktajai kārtībai;

4.2. Nacionālo bruņoto spēku Apvienotais štābs vai Zemessardzes štābs ir atzinis, ka vienīgais šķērslis personas atlases pārbaudījumu (procesa) uzsākšanai ir kandidāta iepriekš izdarītais noziedzīgais nodarījums;

4.3. Nacionālo bruņoto spēku Apvienotais štābs vai Zemessardzes štābs lūdz pastāvīgajai komisijai atļaut personas pieņemšanu dienestā;

4.4. likuma "Par valsts noslēpumu" 9. panta ceturtajā daļā noteiktajā kārtībā konstatēta kandidāta atbilstība likuma “Par valsts noslēpumu” prasībām, lai saņemtu atļauju pieejai valsts noslēpumam, ja tās saņemšana ir nepieciešama.

5

Parādīt iespējas

Slēpt iespējas

* **Drukāt punktu**
* **Saglabāt kā PDF**
* **Pievienot piezīmi**
* **Atsauce uz punktu**

5. Pastāvīgā komisija mēneša laikā pēc šo noteikumu 4.3. apakšpunktā minētā lūguma saņemšanas pieņem lēmumu par atļauju vai atteikumu pieņemt kandidātu dienestā. Pastāvīgā komisija var pagarināt lēmuma pieņemšanas termiņu [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā.

6

6.  Komisija var pieprasīt izvērtēšanai nepieciešamo informāciju no:

6.1. Iekšlietu ministrijas Informācijas centra – ziņas no Sodu reģistra par personas saukšanu pie kriminālatbildības un administratīvās atbildības;

6.2. Ieslodzījuma vietu pārvaldes – informāciju par personas attieksmi pret izdarīto noziedzīgo nodarījumu, personas raksturojumu soda izpildes laikā un soda izpildes gaitu;

6.3. Valsts probācijas dienesta – informāciju par personas attieksmi pret izdarīto noziedzīgo nodarījumu, personas darbību laikposmā, kad tā bija Valsts probācijas dienesta klients, personas raksturojumu un soda izpildes gaitu;

6.4. Latvijas Nacionālā arhīva vai tā struktūrvienības – tiesas nolēmumu vai prokurora priekšrakstu kopijas, citas Latvijas Nacionālā arhīva vai tā struktūrvienības rīcībā esošās ziņas par personas darbību kopš noziedzīgā nodarījuma izdarīšanas, kas ļauj izvērtēt personas attieksmi pret izdarīto noziedzīgo nodarījumu un iespējamo ietekmi uz plānoto dienesta gaitu (ja nav saņemts no personas vai citas iestādes);

6.5. tiesām un prokuratūras – ja nepieciešams, tiesas nolēmumu vai prokurora priekšrakstu kopijas (ja lieta nav nodota Latvijas Nacionālajā arhīvā vai tā struktūrvienībā);

6.6. citas institūcijas vai personas, tai skaitā kandidāta esošās vai bijušās darba (dienesta) vietas – informāciju, kas ļauj izvērtēt personas attieksmi pret izdarīto noziedzīgo nodarījumu.

7

7. Pastāvīgā komisija pirms lēmuma pieņemšanas izvērtē:

7.1. kandidāta noziedzīga nodarījuma veidu, raksturu un kandidāta attieksmi pret to, kā arī noziedzīga nodarījuma iespējamo ietekmi uz plānoto dienesta gaitu;

7.2. kandidāta darbību laikposmā no noziedzīga nodarījuma izdarīšanas līdz dienai, kad kandidāts pieteicies dienestam, vai kandidāta raksturojumu par šo laikposmu;

7.3. kandidāta specialitāti, iepriekšējo dienesta vai darba gaitu, kā arī pieredzi kopsakarā ar valsts aizsardzības vajadzībām;

7.4. iespējamos riskus valsts aizsardzībai, atļaujot kandidāta pieņemšanu dienestā.

8

8. Pastāvīgā komisija pēc lēmuma pieņemšanai nepieciešamo dokumentu izvērtēšanas un kandidāta uzklausīšanas pieņem lēmumu atļaut pieņemt kandidātu dienestā vai atteikt pieņemšanu. Lēmumu rakstiski paziņo kandidātam un Nacionālo bruņoto spēku Apvienotajam štābam vai Zemessardzes štābam.

9

9. Pastāvīgās komisijas lēmumu kandidāts var apstrīdēt, iesniedzot attiecīgu iesniegumu aizsardzības ministram. Aizsardzības ministra lēmumu var pārsūdzēt tiesā.

10

Parādīt iespējas

Slēpt iespējas

* **Drukāt punktu**
* **Saglabāt kā PDF**
* **Pievienot piezīmi**
* **Atsauce uz punktu**

10. Noteikumi stājas spēkā 2021. gada 1. februārī.

Ministru prezidents Arturs Krišjānis Kariņš

Ministru prezidenta biedrs,

aizsardzības ministrs Artis Pabriks

V.Upeniece, 67335241

Vita.Upeniece@mod.gov.lv